《入粤西全州界》
清代·祖之望

楚尾同分野，湘源昔未经。云根连水白，山面向人青。

乳窦穿岩腹，松阴护草亭。读书行万里，小轿辟疏棂。

作者简介：（1755—1814）福建浦城人，字载璜，晚字子久，号舫斋。乾隆四十三年进士。授刑部主事。嘉庆初任湖北布政使。白莲教举兵，大吏皆统兵出战，之望独留镇守。官至刑部尚书。有《节制纪闻》、《皆山堂诗文钞》等。